Bisernica (goba) - Wikipedija, prosta enciklopedija

# Bisernica (goba)

### Iz Wikipedije, proste enciklopedije

Bisernica
Znanstvena razvrstitev

Kraljestvo: | Fungi
Deblo: | Basidiomycota
Razred: | Homobasidiomycetae
Podrazred: | Hymenomycete
Red: | Agaricales
Družina: | Amanitaceae
Rod: | Amanita
Vrsta: | A. rubescens

Znanstveno ime
Amanita rubescens (Pers. ex Fr.) Gray

Bisernica (latinsko znanstveno ime Amanita rubescens; tudi rdečkasta mušnica) je pogojno užitna goba iz družine mušničark.

## [uredi] Opis

Glavna značilnost te mušnice je rdeča obarvanost mesa tam, kjer je poškodovano in izpostavljeno zraku. Rdeča barva je dobro vidna tudi na gomoljasto oblikovanem spodnjem delu beta, na katerem ni nikdar sledi ovojnice.

Klobuk te gobe je rjave, sive ali rdečkaste barve s svetlimi pikami, ki so ostanki ovojnice, v katero so ovite mlade gobe. Ti kosmiči so le rahlo pritrjeni in se zlahka sperejo ob obilnejšem deževju. Pri mladih gobah je klobuk polkrožen, pri starejših pa raven z ravnim robom in pogosto nepravilnih oblik, v premeru pa doseže do 15 cm. Na spodnji strani je bela trosovnica z gostimi, belimi trosnimi lističi, ki niso zraščeni z betom. Trosni prah je bel.

Bet je pri mladih gobah poln, pri starejših pa olesenel in votel. Na spodnjem delu je rdeč in pogosto črviv. V višino doseže do 15 cm, v premeru pa med 1 in 2 cm. Barva beta variira od bele preko rdečkaste do rjave. Na drugi tretjini beta se nahaja zastiralce, ki je bele ali rdečkaste barve.

Meso je bele barve brez posebnega vonja in okusa.

## [uredi] Razširjenost

To gobjo vrsto najdemo po celotni Evropi in v delih Severne Amerike, raste pa v mešanih gozdovih od začetka junija do konca oktobra. V Sloveniji je pogosta gobja vrsta.

Zaradi značilne rdečkaste obarvanosti je možnost zamenjave z izredno strupeno panterjevo mušnico sicer majhna, vendar je pri nabiranju vseeno potrebna določena mera previdnosti. Pred uživanjem je potrebno s klobuka odstraniti kožico in jo dobro termično obdelati, saj uživanje surovih ali slabo prekuhanih gob povzroča prebavne motnje in lažje zastrupitve.

Vzpostavljeno iz »http://sl.wikipedia.org../../../b/i/s/Bisernica_%28goba%29.html«

Kategoriji: Mušnice | Pogojno užitne gobe

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Česky
- Deutsch
- English
- Français
- Italiano
- Lietuvių
- Nederlands
- Polski
- Українська
- Walon